דביר חבר

דביר חבר (נולד בשנת 1980) הוא קצין בצה"ל בדרגת אלוף-משנה, המשמש מפקד יחידת רפאים. קודם לכן שימש מפקד חטיבת עודד, סגן מפקד חטיבת גולני ומפקד גדס"ר גולני.

ביוגרפיה 
חבר, בנם של רבקה וזאב חבר, נולד וגדל בקריית ארבע. למד במכינה קדם-צבאית בני דוד בעלי. התגייס לצה"ל בשנת 1998, ושובץ בחטיבת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה, והשתתף בלחימה כנגד הטרור הפלסטיני באינתיפאדה השנייה. לאחר מכן מונה למפקד פלוגת מסלול בגדוד 12, בין היתר במהלך מלחמת לבנון השנייה. בהמשך שירת כמפקד פלוגה רובאית בגדוד 12. לאחר מכן מונה למפקד פלחה"ן גולני בין השנים 2008–2009, והוביל אותה בין היתר במהלך מבצע עופרת יצוקה. בהמשך שימש כמפקד בית הספר להכשרות בגדס"ר גולני. לאחר נפילת רס"ן  בקרב ברצועת עזה, מונה במקומו לסגן מפקד גדוד 12. לאחר מכן שירת כמפקד מחזור בבא"ח גולני.

בשנת 2015 הועלה לדרגת סא"ל ומונה לראש ענף גדס"ר במרכז לאימונים באש במל"י, ושירת בתפקיד עד שנת 2016. ב-23 ביוני 2016 מונה למפקד גדס"ר גולני, תפקיד אותו מילא עד דצמבר 2017. בהמשך שירת כסגן מפקד חטיבת גולני בין השנים 2017–2018. לאחר מכן מונה למפקד גדוד הדס בבה"ד 1 בין השנים 2018–2019. ב-18 בנובמבר 2019 הועלה לדרגת אל"ם ומונה למפקד חטיבת עודד, תפקיד אותו מילא עד שנת 2022. באוקטובר 2023 מונה למפקד יחידת רפאים, לאחר נפילתו של מפקד היחידה הקודם רועי לוי, בתחילת מלחמת חרבות ברזל.

חיים אישיים 
חבר מתגורר בסוסיא, נשוי לרותם ואב לארבעה.

קישורים חיצוניים
 
 כאן קודקוד, רשת 13, 30 באפריל 2017
 
 מאמרים פרי עטו

הערות שוליים 

מפקדי גדודים בחטיבת גולני
מפקדי גדוד הדס
מפקדי חטיבת עודד
מפקדי היחידה הרב-ממדית
אלופי-משנה בצה"ל
בוגרי מכינה קדם-צבאית בני דוד
קריית ארבע: אישים
ישראלים שנולדו ב-1980